BELSŐ SZABÁLYZAT

A PÉNZMOSÁS MEGELŐZÉSÉRE ÉS

MEGAKADÁLYOZÁSÁRA

Ingatlanügylettel kapcsolatos tevékenységet 

 folytatók számára

Szolgáltató neve: Ingatlan Munkaközösség


Szolgáltató címe: 

Hatályos: 

Balatonboglár, 20

1. A szabályzat célja, a pénzmosás fogalma

1.1. A szabályzat 

A pénzmosás megelőzéséről és megakadályozásáról szóló 2003. évi XV. tv. (Pmt.) szerint az ingatlanügylettel kapcsolatos tevékenységet végzőknek pénzmosás elleni szabályzatot kell készíteni.

Ingatlanügylettel kapcsolatos tevékenységet végzőnek minősül a Pmt. 2§ (1)g, pontja alapján az, aki a Magyar Köztársaság területén ingatlan tulajdonjoga átruházásának, bérleti jogának üzletszerű közvetítését, ideértve az ügyletek előkészítését, ingatlan forgalmi értékének becslését, valamint az üzletszerű ingatlan-beruházást és ingatlanfejlesztést végzi.

A jelen Szabályzat szerint a 2003. június 16-án hatályba lépett pénzmosással kapcsolatos jogszabályi kötelezettség a szolgáltatót terheli.

1.2. A pénzmosás fogalma

A „pénzmosás” magában foglal minden olyan eljárást, mely arra irányul, hogy lehetetlenné tegye az illegálisan szerzett pénz eredetének azonosíthatóságát, és azt legális forrásból származónak tüntesse fel.

A pénzmosás járulékos bűncselekmény, mindig meg kell előznie valamilyen másik bűncselekménynek, melynek jövedelmét legalizálni, tisztára mosni próbálják.

A Btk. 303. § szerint: Aki a szabadságvesztéssel büntetendő cselekmény elkövetéséből származó dolgot az eredetének leplezése céljából gazdasági tevékenység gyakorlása során felhasználja, a dologgal összefüggésben bármilyen pénzügyi vagy bankműveletet végez, bűntettet követ el, és öt évig terjedő szabadságvesztéssel büntethető.

Dolog a vagyoni jogosultságot megtestesítő olyan okirat, dematerializált értékpapír is, amely a benne tanúsított vagyoni érték vagy jogosultság feletti rendelkezést önmagában -, illetve a dematerializált formában kibocsátott értékpapír esetében az értékpapírszámla jogosultjának - biztosítja.

A büntetés két évtől nyolc évig terjedő szabadságvesztés, ha a pénzmosást

a) 
üzletszerűen,

b)
különösen nagy, vagy azt meghaladó értékre,

c) pénzügyi intézmény, befektetési vállalkozás, befektetési alapkezelő, elszámolóház, biztosítóintézet vagy szerencsejáték szervezésével foglalkozó szervezet tisztségviselőjeként vagy alkalmazottjaként,

d)
hivatalos személyként,

e) 
ügyvédként

követik el.

Nem büntethető pénzmosás miatt, aki a hatóságnál önként feljelentést tesz, vagy ilyet kezdeményez, feltéve, hogy a cselekményt még nem, vagy csak részben fedezték fel.

2. A szolgáltatót terhelő kötelezettségek

1. Azonosítási kötelezettségek 

2. Bejelentési kötelezettség

3. Dokumentum megőrzési kötelezettség

4. Oktatási, képzési kötelezettség

2.1. Azonosítási kötelezettségek

2.1.1. Az azonosítás esetei

Az azonosítás két mozzanatot foglal magába:

•
az ügyfél, a rendelkezésre jogosult, a meghatalmazott, továbbá a képviselő személyazonosságáról való meggyőződés a Pmt. 4. § (1) bekezdésében meghatározott okiratok alapján, továbbá


• a Pmt. 5. § (1) bekezdésében meghatározott adatok írásban való rögzítése.

Az azonosítási kötelezettség a következő esetekben terheli a szolgáltatót:

• 
az ügyfél, annak meghatalmazottja, a rendelkezésre jogosult, továbbá a képviselő azonosítása üzleti kapcsolat létesítésekor

•

a 2 millió Ft-ot elérő vagy meghaladó összegű ügyleti megbízás esetén, azon ügyleti megbízás elfogadásakor, amellyel az ügyletek együttes értéke eléri a 2 millió Ft-ot. Az egymással lényegesen összefüggő, több ügyleti megbízást együttesen kell kezelni. 

• 
az ügyfél és a tényleges tulajdonos azonosítása pénzmosásra utaló körülmény felmerülésekor, ha az azonosításra még nem került sor a fenti két eset alapján

2.1.2. Azonosítási eljárás

Az azonosítási kötelezettség azt a személyt terheli a szolgáltató részéről, aki az ügyféllel a szerződést köti, továbbá aki az ügyféllel közvetlenül kapcsolatot tart, ha ő más személy, mint aki vele szerződött.

Szerződéses kapcsolat olyan ügyféllel létesíthető, aki azonosságát az előírt okmányokkal igazolja - azo​kat bemutatja -, tehát az azonosításnak személyesen kell megtörténnie. Amennyiben az ügyfél nem haj​landó az azonosításban közreműködni, a szolgáltatást meg kell tagadni.

Természetes személy ügyfél esetében, amennyiben a természetes személy ügyfél meghatalmazott (pl. jogi képviselő) útján lép kapcsolatba a szolgáltatóval, akkor erre a személyre is vonatkozik az azonosítási kötelezettség. 

Társaság esetén az azonosítási kötelezettség kiterjed:



• a társaságra



 a képviselőre

Az azonosítás során mindig eredeti okiratok bemutatására (azaz személyes találkozásra) van szükség. (Az azonosításra alkalmas fenti okmányokon túl további, hatóság, egyéb szolgáltató által kiállított okmá​nyok elfogadhatóak az azonosság megerősítése érdekében, ilyenek bemutatására a könyvelőnek egyéb​ként is szüksége van, pl. adókártya.) 

A szolgáltató az ügyfelet a szerződéskötéskor azonosítja, az alábbi adatok rögzítésével a Pmt. 5 § szerint:

Természetes személy esetén:

1. családi és utónév, házassági név

2. lakcím

3. születési hely, idő

4. állampolgárság

5. anyja születési neve

6. azonosító okmány száma, típusa

Jogi személy, jogi személyiséggel nem rendelkező más szerv esetén:

1. Név, rövidített név

2. Székhely, fióktelephely címe

3. Fő tevékenységi kör

4. Azonosító okirat száma

5. Képviseletre jogosultak neve, beosztása

6. Kézbesítési megbízott azonosítására alkalmas adatok

Az adatok rögzítésére jellemzően az alábbi módokon kerülhet sor:

• 
Adatbázisokból (internetes, vagy nyilvános, elektronikus adathordozókról) történő kinyomtatással 

• 

Külön adatlap kitöltésével

• 

Szerződésben, vagy annak mellékletében

• 

Okmányok fénymásolásával (csak az ügyfél beleegyezése esetén lehetséges) 

• 

Elektronikus adatbázisban való rögzítéssel.

Az üzleti kapcsolatra vonatkozó és ahhoz kapcsolódó legfontosabb adatok rögzítése elsősorban a szerző​dés megkötésekor külön adatlap kitöltésével történik, melyet a szabályzat 1. sz. melléklete tartalmaz.

Adatváltozások követése:

Üzleti kapcsolat fennállása alatt az azonosítás során megadott adatokban illetve a tényleges tulajdonos személyét érintően bekövetkezett változásról az ügyfél köteles a tudomásszerzést követő 5 munkanapon belül a szolgáltatót értesíteni.

A szolgáltató köteles felhívni ügyfelei figyelmét az adataikban bekövetkezett változások kötelezettségeinek teljesítésére. 

Amennyiben az ügyfél nem közli a megváltozott adatait, úgy a szolgáltató köteles az ügyfél személyes megjelenésekor az adatokban bekövetkezett változást rögzíteni.

Ha az ügyfél az azonosítás során nem működik együtt a szolgáltatóval, a szolgáltató köteles megtagadni az üzleti kapcsolat létesítését, az ügyleti megbízás teljesítését.

Az ügyfelek azonosítása során megkövetelt dokumentumok a Pmt. 4 § alapján:

Belföldi természetes személy esetén:

• személyazonosító igazolvány (személyi igazolvány) és lakcímet igazoló hatósági igazolvány, vagy útlevél és lakcímet igazoló hatósági igazolvány,

• 14. életévét be nem töltött természetes személy személyi azonosítót igazoló hatósági igazolványa vagy útlevele, diákigazolványa;

Külföldi természetes személy esetén:

• útlevél, személyi azonosító igazolvány, feltéve, hogy magyaror​szági tartózkodásra jogosít, vagy érvényes tartózkodási engedély,

Jogi személy, vagy jogi személyiséggel nem rendelkező más szervezet esetén a nevében vagy megbízása alapján eljárni jogosult személyek adatain kívül rögzíteni kell a jogi személy adatait is.

Belföldi jogi személy esetén meg kell követelni a 30 napnál nem régebbi okiratot, hogy

• 
más belföldi jogi személy esetén, ha annak létrejöttéhez hatósági vagy bírósági nyilvántartásba vétel szükséges, a nyilvántartásba vétel megtörtént, illetőleg a nyilvántartásba vétel iránti kérelmét benyújtotta,

• 
külföldi jogi személy, vagy jogi személyiséggel nem rendelkező más szervezet esetén a saját or​szágának joga szerinti bejegyzése vagy nyilvántartásba vétele megtörtént;

cégbejegyzési, hatósági – vagy bírósági nyilv.tartásba vételi iránti kérelem cégbírósághoz,hatósághoz, v. Bírósághoz történő benyújtását megelőzően

   a jogi személy, vagy jogi személyiséggel nem rendelkező más szervezet társasági szerződését(alapító okiratát, alapszabályait)

Külföldi jogi személy esetén meg kell követelni a 30 napnál nem régebbi okiratot, hogy

• 
a külföldi jogi személy, vagy jogi személyiséggel nem rendelkező más szervezet saját or​szágának joga szerinti bejegyzése vagy nyilvántartásba vétele megtörtént;

2.1.3. Folyamatban lévő szerződések

A már fennálló szerződések esetén a Pmt. 16. § (9) bekezdése szerint a szolgáltató 2003. december 31.-ig folyamatosan elvégzi azon ügyfelek és tényleges tulajdonosainak azonosítását, akikkel a Pmt. hatályba lépése előtt kötött üzleti kapcsolatot és a Pmt.-ben előírt azonosítási eljárások még nem történtek meg. 

Ezen határidő lejártát követően az ügyleti megbízás teljesítését meg kell tagadni, amennyiben:

· a szolgáltató az ügyféllel a Pmt. hatályba lépése előtt létesített üzleti kapcsolatot, és

· az ügyfél a szolgáltató írásbeli értesítése ellenére azonosítás céljából személyesen nem jelent meg

· az ügyfél, illetve tényleges tulajdonos adatai nem állnak teljes körűen rendelkezésre.

2.1.4. A tényleges tulajdonossal kapcsolatos azonosítási eljárás

Az ügyfélnek üzleti kapcsolat létesítésekor, ügyleti megbízás adásakor, pénzmosásra okot adó adat, tény vagy körülmény felmerülésekor büntetőjogi felelőssége tudatában írásban nyilatkoznia kell arról a természetes vagy jogi személyről, akinek érdekében az ügyleti megbízást adta, illetve aki az ügyleti megbízás során létrejött vagyoni előny felett utasítási, kapcsolt vállalkozási, megbízási, meghatalmazási, vagyonkezelési, vagy egyéb jogviszony alapján rendelkezhet.

Tényleges tulajdonos a Pmt. 2 § (1) bekezdés h) pontja szerint valójában az, akinek az érdekében az ügyfél az üzleti megbízást adta, illetve aki az ügyleti megbízás során létrejött vagyoni előny felett 

· utasítási

· Tao. tv. szerint kapcsolt vállalkozási

· megbízási

· meghatalmazási

· vagyonkezelési

· vagy egyéb jogviszony alapján 

rendelkezhet.

Az azonosítás során – a nyilatkozatot az ügyfélnek kell megtenni - a tényleges tulajdonos nevét és címét kell rögzíteni. 

Magánszemély tényleges tulajdonos esetén nyilvántartásba kell venni családi és utónevét (születési név), amennyiben van, házassági nevét, valamint lakcímét.

Ha a tényleges tulajdonos társaság, akkor annak nevét, rövidített nevét, valamint székhelyének, külföldi székhelyű vállalkozás esetén magyarországi fiók​telepének címét kell rögzíteni. A nyilatkozatot a 2. számú melléklet tartalmazza.

Ha az ügyfél a nyilatkozattételt megtagadja, a szolgáltatást meg kell tagadni. 

Amennyiben bármikor kétség merül fel a tényleges tulajdonos kilétével kapcsolatban, a szolgáltató az ügyfelet a tényleges tulajdonosra vonatkozó, ismételt írásbeli nyilatkozattételre szólítja fel. 

2.1.5. Azonosítási kötelezettség alóli kivételek

Amennyiben tartós kapcsolat esetén az ügyfelet a szolgáltató már azonosította, és az adatok ily módon rendelkezésére áll​nak, a további üzleti kapcsolat létesítése során az ügyfél azonosításaként elegendő a személyazonosság megállapítása. 

Az újabb szerződés megkötése az első alkalommal felvett adatok alapján lehetséges, viszont az esetleges változott adatok alapján az adatokat tartalmazó nyil​vántartást módosítani kell.

Nem kell azonosítani az ügyfelet akkor sem, amennyiben az ügyfél a Pénzügyi Szervezetek Állami Felügyelete által felügyelt szervezet (pénzügyi intézmény, befektetési vállalkozás, biztosító, önkéntes kölcsönös biztosító​pénztár, árutőzsde, postai szolgáltató).

A szolgáltatónak az ügyféllel kapcsolatba kerülő harmadik fél azonosítását nem kell elvégeznie. Ez azt jelenti, hogy a szolgáltatónak nem kell azonosítani az ügyfeleket, illetve azokat a személyeket, akikkel az ügyfél üzleti kapcsolatba kerül. 

2.2. Bejelentési kötelezettség folyamata

1. Pénzmosásra utaló körülmények feltárása

2. Azonosítás, ha még nem történt meg; bejelentés

3. Bejelentési kötelezettségért felelős személy

4. Bejelentés továbbítása az ORFK felé

A Pmt. 8 § szerint a pénzmosásra utaló adat, tény vagy körülmény felmerülése esetén a szolgáltató köteles haladéktalanul bejelentést tenni.

A pénzmosásra utaló adat, tény vagy körülmény bejelentésének (akár gondatlanságból történő) elmulasz​tása esetén, a bejelentést elmulasztó szabadságvesztéssel büntethető. 

A bejelentési kötelezettség elmulasztása megállapítható a pénzmosás megállapítása nélkül is. A bejelentési kötelezettség elmulasztásának megállapításához elégséges az, hogy felmerült pénzmosásra utaló adat, tény vagy körülmény, amit be kellett volna jelenteni.

2.2.1.  A pénzmosásra utaló körülmények felismerése

A pénzmosásra utaló adatok, tények, körülmények

A Pmt. nem állít fel összeghatár-korlátot és konkrét meghatározást arra vonatkozóan, hogy mely ügyletek esetén kell a pénzmosás gyanújának felmerülése esetén előírt lépéseket megtenni, - a pénzmosás céljára tekintettel ​célszerű a pénzmosással összefüggésbe hozható ügyletek esetén a nagyobb összegű pénzműveleteket figyelni.

A jelen szabályzatot beiktató szolgáltatók nem pénzügyi szolgáltatást végzők, a tranzakciók lebonyolítá​sában közvetlenül nem vesznek részt, így azokat megakadályozni nem tudják.

A szolgáltatók - a rájuk vonatkozó szakmai előírásoknak megfelelően - a tudo​másukra jutott információk, adatok vagy egyéb szokatlan tényekre és körülményekre utaló jelek alapján kötelesek a bejelentési kötelezettséget teljesíteni.

A pénzmosás gyanús körülményei

1. Hamis információ, adatszolgáltatás

Ha az ügyfél magáról, illetve az egyes gazdasági eseményről, tevékenységéről hamis információt, adatot szolgáltatott, ez megalapozza a pénzmosás gyanújának felmerülését.  

2. Szokatlanul alacsony/magas vételár

Az ügyfél az értéktárgy vételárát a piaci értéktől szokatlanul eltérő mértékben határozza meg. Az ügyfél feltűnően értékaránytalan haszonnal/ veszteséggel köz​vetít bizonyos értéktárgyat, ingatlant.

Ha az értéktárgy különleges tulajdonságai miatt történik az aránytalan nagy haszonnal történő értékesítés, (extraprofit) ez nem alapozza meg a pénzmosás felmerülését

3. Továbbértékesítés indokolatlan veszteséggel



Az ügyfél a vásárlást, vagy eladást követően közvetlenül értékesíti az értéktárgyat, ingatlant. 

Az értékesítés a vásárlás/eladás összes körülményét figyelembe véve indokolatlanul feltűnő veszteséggel jár.

4. Kötelezettségről a jogosult az ügyfél javára egyoldalúan lemond.


Ezeknél az eseteknél az ügyfél a bevétellel kapcsolatban keletkezett kötelezettségének megfizetésétől mentesül. A jogosult elengedi a kötelezettséget, lemond róla ellenszolgáltatás nélkül, és a lemondásnak nincs ésszerű indoka.

5. Szokatlan és indokolatlan nagy összegű készpénzbevételek/ készpénzkiadások 

Általában a készpénzműveletek legálisak, tehát pusztán attól, hogy az ügyfél készpénzbevételekre tesz szert, még nem követ el szabálytalanságot. A pénzmosás gyanúja akkor merülhet fel, ha e nagyobb összegű bevételek szokatlanok az adott tevékenységnél, illetve, ha ennek nincs egyéb ésszerű indoka.

Egyéb körülmények

A pénzmosással kapcsolatban felmerülhetnek olyan szokatlan körülmények, melyek önmagukban nem (feltétlenül) merítik ki a pénzmosásra utaló körülmény fogalmát, de pénzmosásra utaló körülmények felmerülésének veszélye áll fenn.

2.2.2. Azonosítás

A pénzmosás gyanújának felmerülésekor az ügyfél azonosítására van szükség, ha még nem került rá sor, illetve (ismételt) nyilatkozattételre a tényleges tulajdonosról, ha kilétével kapcsolatban kétség merülne fel.

Ha az ügyfél még nem került azonosításra, mert például „régi" ügyfél és új szerződés nem került vele megkötésre, vagy az ügyféllel a társaság nincs üzleti kapcsolatban, de pénzmosás​ra utaló körülmény merül fel, akkor a teljes ügyfél-azonosítási eljárást el kell végezni. 

Ha az ügyfél már korábban azonosításra került, de a tényleges tulajdonos személyét illetően kétség me​rülne fel, akkor a tényleges tulajdonosra vonatkozóan az ügyfelet meg kell kérni a nyilatkozat ismételt megtételére. 

Amennyiben az azonosításra a szolgáltatón kívül eső okból nem kerülhet sor (például nem jelenik meg, vagy megtagadja az adatszolgáltatást), akkor az egyébként rendelkezésre álló adatokkal kell megtenni a bejelentést. 

Az ilyen esetre előírt azonosítás során minden elvárhatót meg kell tenni az ügyfél azonosítá​sára, azonban el kell kerülni annak felfedését, hogy mi is az azonosítási eljárás valós célja, hiszen a beje​lentést (annak létét is) titokban kell tartani. 

Az azonosítás indokaként megjelölhető, hogy a szolgáltató írásba szeretné foglalni az egyébként szóban kötött szerződést, vagy szeretné azt írásban megújítani, ezért vált szükségessé az azonosítási eljárás.

Bejelentés

A bejelentést haladéktalanul meg kell tenni, ha pénzmosásra utaló, adat, tény vagy körülmény merül fel a Pmt. 8. § (1) bekezdése szerint. 

A bejelentési kötelezettség teljesítéséért felelős a szolgáltató vezetője, alkalmazottja, segítő családtagja oly módon, hogy köteles az általa észlelt pénzmosás gyanús esetet jelenteni a Kijelölt személynek. 

A bejelentést haladéktalanul a 3. számú mellékletben található adatlapon kell benyújtani, melyet a Kijelölt személy továbbít az ORFK felé.

Az adatlapon a pénzmosásra utaló körülményeket és - amennyi​ben azok rendelkezésére állnak - a kérdéses ügyfél adatait kell bejelenteni, melyet a Kijelölt személy kiegészíthet az adott ügyfél adataival.

A Pmt. 1. § (1) bekezdés n) pontjában meghatározottak szerint bejelentési kötelezettség a szolgáltatónál tevékenykedő egyéb közreműködőket (például alvállalkozók, megbízottak, személyesen közreműködő tagok) a szolgáltatóra háruló kötelezettségen keresztül terhelik.  Ezek a szolgáltató munkatársainak minősülnek.

A beje​lentő 2 példányban köteles kitölteni az ORFK-hoz történő bejelentésre szolgáló 3. számú melléklet szerinti Bejelentő lapot. 

A kitöltendő adatrovatokat a Pmt.  részben határozza meg, mely szerint kötelező az alábbi rovatok feltüntetése:

• A szolgáltató legfontosabb azonosító adatai (név, cím)

• Ügyfél azonosító adatai (a Pmt. 5. § (1) bek. a)-c) pontjai szerint) és a tényleges tulajdonosra vo​natkozó (a Pmt. 6. § (2) bekezdése szerint előírt név és cím) adatok, vagy az azonosítás sikertelen​ségének körülményei

• A pénzmosásra utaló adat, tény vagy körülmény rövid ismertetése (az észlelés időpontja, az ügylet összege, időpontja, leírása, a pénzmosásra utaló adat, tény, vagy körülmény rövid kifejtése)

Az első bejelentéskor, illetve a kijelölt személy változását követő első bejelentéskor az adatlapnak tartal​maznia kell a kijelölt személy nevének és beosztásának megjelölését is.

A bejelentési kötelezettség teljesítése nem tekinthető bank-, értékpapír-, biztosítási-, pénztár-, üzleti- és adótitok megsértésének vagy más akár jogszabályon, akár szerződésen alapuló adat-, vagy információszolgáltatási korlátozás megsértésének. (Pmt. 8§ (5))

Nem büntethető a titokkörök megsértése miatt, aki pénzmosás gyanúja esetén bejelentési kötelezettségének eleget tesz, ilyet kezdeményez és a jóhiszeműen tett bejelentés megalapozatlan volt.

Titoktartási kötelezettség:

A bejelentés tényének, annak tartalmának, mind a bejelentő személyének titokban kell maradni a Pmt. 8 § szerint, mely a bejelentés titkosságáról, és egyéb titokszabályokkal való kapcsolatáról, valamint a bejelentő felelősségéről rendelkezik.

Titoktartási kötelezettség terheli:

· a bejelentő személyt

· a kijelölt személyt

· a szolgáltató vezetőjét.

A titokvédelmi előírások betartására akkor is törekedni kell, ha az ügyfél rájöhet arra a megtett intézkedésekből, hogy bejelentés készül pénzmosás gyanúja miatt.(pl. nem azonosított ügyfél esetén)

A felvett adatok kiadására akkor kerülhet sor, ha a büntetőeljárás során a büntető ügyben eljáró hatóság írásban kéri a dokumentumok, adatok kiadását.

2.2.3. A kijelölt személy

A kijelölt személy meghatározása a Pmt. 8. § (2) bekezdésében történik. 

A kijelölt személy az, aki a szolgálató alkalmazottaitól , segítő családtagjaitól érkező bejelentést haladéktalanul köteles továbbítani az ORFK-nak.

A bejelentések megtételére célszerű a vállalkozás felelős vezetőjét kijelölni.

Ezen felüli más teendői:

•

10 fő alkalmazotti létszámot meghaladó szolgáltatónál az ügyfelek azonosítását és a bejelentést elősegítő belső információs rendszert kiépíti és működteti,

• 
ellenőrzi és felügyeli, hogy a szabályzat előírásainak betartását,

• 
gondoskodik a Szabályzatban foglaltak alkalmazottak általi megismeréséről, és az alkalmazottak folyamatos továbbképzéséről, 

• 
gondoskodik a Pmt. előírásai nyomán keletkezett iratok őrzéséről, valamint

•

vonatkozó jogszabályváltozások és szabályzatban rögzített egyéb adatok változása ese​tén gondoskodik a szabályzat hatályosításáról

A kijelölt személyt a Szabályzat hatályba léptetését követően meg kell határozni.

2.2.4. A bejelentés továbbítása az ORFK felé

A szolgáltató a kijelölt személy nevéről, beosztásáról az első, általa tett pénzmosásra utaló adat, tény vagy körül​mény felmerüléséről szóló bejelentés továbbításával egyidejűleg köteles tájékoztatást adni az ORFK részére.

Ha a kijelölt személy változik, akkor az új kijelölt személy által tett első bejelen​téskor kell nevéről és beosztásáról tájékoztatni az ORFK-t.

A kijelölt személy nem mérlegelhet, a bejelentéseket köteles továbbítani.

A bejelentést a kijelölt személy (általában) postai úton továbbítja az ORFK-nak.

Cím: Országos Rendőr-főkapitányság

Bűnügyi Főigazgatóság

Szervezett Bűnözés Elleni Igazgatóság Pénzmosás Elleni Osztály

1903 Budapest, Pf.: 314/15.

2.3. Dokumentum megőrzési kötelezettség

Az iratmegőrzés szabályait a Pmt. 10. § szabályozza.

A szolgáltató a Pmt. végrehajtása során birtokába jutott adatokat, okiratot 10 évig köteles megőrizni úgy, hogy illetéktelenek ne férjenek hozzá.

Tartós üzleti kapcsolat esetén a megőrzési kötelezettség határideje az üzleti kapcsolat megszűnésekor kezdődik.

Az adatokat úgy kell megőrizni, hogy azokból a változás dátuma és a változás előtti adatok is megállapíthatók legyenek.

Az adatokat papír-alapon kell tárolni a szolgáltatónak, de lehetőség van elektronikus archiválásra, ha az iratok nagy tömege, vagy egyéb ok miatt szükséges.

Az iratőrzési idő lejártával az iratokat úgy kell megsemmisíteni, hogy az azokban rögzített adatok, infor​mációk akkor se kerülhessenek illetéktelen kezekbe.

Ha az azonosítási adatok egy részét a szerződés részeként vagy mellékleteként rögzíti a szolgáltató, ebben az esetben pénzmosással összefüggő szabályok alapján felvett adatot (pl. a tényleges tulajdonosra vonatkozót) akkor sem lehet kiadni, ha magát a szerződést ki is kell adni. 

2.4.  Oktatási, képzési kötelezettség

A képzési, folyamatos továbbképzési kötelezettségről a Pmt. 11. § (2) bekezdése, illetve (5) bekezdésének g) pontja rendelkezik. 

A szolgáltató köteles gondoskodni arról, hogy alkalmazottai a pénzmosás bűncselekményére vonatkozó jogszabályi rendelkezéseket megismerjék, a pénzmosást lehetővé tevő tranzakciókat és körülményeket megtanulják felismerni, és ebben az esetekben megfelelően tudjanak eljárni.

Ebbe a körbe tartoznak az alkalmazottakon kívül a szolgáltató vezető illetőleg a segítő családtagok is. 

A továbbképzési kötelezettséget a szolgáltató kifejezetten kiterjeszti azokra is, akiket jelen szabályzat alap​ján munkatársakként kezel (alvállalkozó, megbízottak, személyesen közreműködő tagok), akikre bár​milyen olyan feladat ellátása hárulhat, melynek címzettje a szolgáltató.

A képzési, folyamatos továbbképzési feladatok felelőse a Kijelölt személy.

3. Belső szabályzat 

A jelen belső szabályzat egy olyan dokumentum, mely azokat a belső szabályokat foglalja össze, mely megállapítja azt, hogy a szolgáltató a Pmt.-ben foglalt kötelezettségeinek milyen módon tesz eleget. 

A Szabályzat előírásainak betartása abban az esetben kerül előtérbe, ha bejelentési kötelezettség elmu​lasztása miatt személyi felelősséget kell megállapítani.

A Szabályzatot - mint felügyeleti szervnek - az ORFK-nak meg kell küldeni jóváhagyásra a bejelentésnél említett címre. 

Az ORFK a szabály​zat meglétét és tartalmának helyességét (valamint az azonosítási, bejelentési, adat- és iratmegőrzési, va​lamint az alkalmazottak oktatására és továbbképzésére vonatkozó szabályokat) helyszíni elle​nőrzéssel is ellenőrizheti. 


Az előírások megsértése, hiányosság megállapítása esetén az ORFK kötelezheti a szolgáltatót:

· a Pmt. előírásainak betartására, hiányosságok megszüntetésére

· Szabályzat kidolgozására, meghatározott szempontok szerinti átdolgozására

Azon szol​gáltatóval szemben, aki kötelezettségeit ismételten megszegi 10.000 forinttól 100.000 forintig terjedő bírság szabható ki.

Az ORFK bírságot, intézkedést alkalmazó határozatával szemben az országos rendőrfőkapitányhoz lehet fellebbezni.

Az országos rendőrfőkapitány határozata ellen a Polgári Perrendtartásról szóló 1952. évi III. törvény XX. Fejezete alapján a határozat bírósági felülvizsgálatának van helye.

A jelen szabályzat aktualizálásáról a kijelölt személy gondoskodik. 

A szabályzatot a szolgáltató vezetője terjeszti a szakmai felügyeletet ellátó ORFK elé jóváhagyásra. A Szabályzat hatálybalépésének nem feltétele az ORFK jóváhagyása. 

A Pmt. 11 § (5) bekezdése szerint a Szabályzat kötelező elemei a következők:

a) a pénzmosásra utaló adatok, tények, körülmények megállapításakor figyelembe veendő szempontok,

b) az ügyfelek azonosításának belső eljárási rendje,

c) a tényleges tulajdonos megállapítása belső eljárási rendjének, illetve az ügyfél erre vonatkozó nyilatkozata megtételének meghatározása,

d) a bejelentési kötelezettség teljesítésének belső eljárási rendje, ideértve az ezt elősegítő belső ellenőrző, információs és adatkezelő rendszert,

e) az ORFK-nak történő bejelentés eljárási rendje és formája, a bejelentőlapot tartalmazó formanyomtatvány,

f) az azonosítás, illetőleg a bejelentés kapcsán keletkezett adatok kezelésére, megőrzésére, védelmére vonatkozó előírások,

g) az alkalmazottak képzésére és folyamatos továbbképzésére vonatkozó előírások,

h) az ügyfelekkel kapcsolatba kerülő alkalmazottak részére az egyes esetekben alkalmazandó eljárási, magatartási normák,

i) a Büntető Törvénykönyv pénzmosási tényállásának, e törvény rendelkezéseinek ismertetése, továbbá a szolgáltatóra vonatkozó jogszabályok titokvédelmi előírásainak ismertetése.

4.  Belső ellenőrző és információs rendszer 

A belső ellenőrzési és információs rendszer működtetésének kötelezettségét a 10 fő alkalmazotti létszámot meghaladó szolgáltatók eseté​ben a Pmt. 11. § (1) bekezdése és (5) bekezdésének d) pontja írja elő.

A belső ellenőrző és információs rendszer elősegíti:

• az azonosítást

• a pénzmosást lehetővé tévő, illetőleg megvalósító ügyletek felismerését

• a bejelentési kötelezettség teljesítését, ellenőrizhetőségét

A rendszer működtetése csak a 10 fő alkalmazotti létszámot (éves átlagos statisztikai létszám) meghala​dó szolgáltató esetében kötelező. 

A rendszer kiépítéséért, működtetéséért a Kijelölt személy felelős.

Pénzmosás elleni szabályzat 1. számú melléklete 

A szolgáltató neve: ...........................................

címe: .................................................................

AZONOSÍTÁSI ADATLAP 
a 2003. évi XV. törvény 3. §- ban előírt feladat végrehajtásához 
I. Természetes személy esetén:

A természetes személy adatai:

1. Családi és utóneve, házassági neve: 

........................................................................................................................

2. Lakcíme:

...................................................................................................................................................

3. Születési helye, ideje: 

......................................................................................................................

4. Állampolgársága: 

................................................................................................................

5. Anyja születési neve: 

......................................................................................

6. Az azonosító okmányának típusa, száma:

......................................................................................

II. Jogi személy esetén:

A jogi személy vagy jogi személyiséggel nem rendelkező más szerv adatai:

7. Név, rövidített név: 

........................................................................................................................

8. Székhely, vagy külföldi székhelyű vállalkozás esetén a magyarországi fióktelep címe:

...................................................................................................................................................

9. Fő tevékenységi kör: 

......................................................................................................................

10. Azonosító okirat száma: 

................................................................................................................

11. Képviseletre jogosultak neve, beosztása: 

......................................................................................

12. Kézbesítési megbízott azonosítására alkalmas adatok: 

.................................................................

Pénzmosás elleni szabályzat 2. számú melléklet 

Tényleges tulajdonosra vonatkozó nyilatkozat 
[A Pmt. 6. § (1) bekezdésében meghatározott kötelezettség teljesítéséhez] 

1. Az ügyfél saját nevében jár el: 

......................................................................................................

2. Amennyiben más nevében jár el (tényleges tulajdonos1) .


..........................................................


Természetes személy esetén:

Név: 

...................................................................................................................................................

Lakcím: 

..............................................................................................................................................


Jogi személy vagy jogi személyiséggel nem rendelkező más szerv esetén:

Név, rövidített név: 

............................................................................................................................

Székhely vagy külföldi székhelyű vállalkozás esetén a magyarországi fióktelep címe: 

...................

...................................................................................................................................................

Dátum


…………………………………….





aláírás

1 tényleges tulajdo​nos: akinek érdekében az ügyfél az ügyleti megbízást adta, illetve aki az ügyleti megbízás során létrejött vagyoni előny felett utasítási, kapcsolt vállalkozási, megbízási, meghatalmazási, vagyonkezelési vagy egyéb jogviszony alapjára rendelkezhet

Pénzmosás elleni szabályzat 3. számú melléklete

Bejelentés  

a pénzmosásra utaló adatról, tényről vagy körülményről 


1. Az érintett szolgáltató neve, címe:

1.1. Az észlelés időpontja: 

...............................................................................................................

1.2. A bejelentés időpontja: 

...............................................................................................................

1.3. A kijelölt személy neve, (munkahelyi) címe, beosztása, telefonszáma: 

...............................................................................................................

2. A gyanús ügyfél azonosító adatai

A. természetes személy esetén

1. családi és utóneve (születési név), házassági neve: 

.......................................................................

2. lakcíme:

.........................................................................................................................................

3. születési helye, ideje:

.....................................................................................................................

4. állampolgársága: 

............................................................................................................................

5. anyja születési neve: 

......................................................................................................................

6. az azonosító okmányának típusa és száma: 

...................................................................................

B. jogi személy vagy jogi személyiséggel nem rendelkező más szervezet esetén

1. neve, rövidített neve: 

.....................................................................................................................

2. székhelye, külföldi székhelyű vállalkozás esetén magyarországi fióktelepének címe:

...................................................................................................................................................

2. főtevékenysége: 

.............................................................................................................................

3. azonosító okiratának száma: 

..........................................................................................................

4. képviseletére jogosultak neve és beosztása: 

..................................................................................

5. a kézbesítési megbízott azonosítására alkalmas adatai: 

................................................................

C. az üzleti kapcsolatra és az ügyleti megbízásra vonatkozó és ahhoz kapcsolódó legfontosabb adatok:

..........................................……………………………………………………………………………………………………………………………………………………………………………………………………………………………………………………………………………

2. A pénzmosásra utaló adat, tény vagy körülmény rövid ismertetése: 

..........................................……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………Címzett: ORFK Szervezett Bűnözés Elleni Igazgatóság

Pénzmosás Elleni Osztály

1903 Budapest, Pf. 314/15



